**ภาษีป้าย**

**ภาษีป้าย คือ** ภาษีที่เก็บจาก ป้ายที่แสดงชื่อยี่ห้อหรือเครื่องหมายที่ใช้ในการประกอบการค้า หรือประกอบกิจการอื่นเพื่อหารายได้ หรือโฆษณาการค้า หรือกิจการอื่น เพื่อหารายได้ไม่ว่าจะแสดง หรือ โฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น

**ผู้มีหน้าที่เสียภาษีป้าย**

1. เจ้าของป้าย  
      2. ในกรณีที่ไม่มีผู้ยื่นแบบแสดงรายการภาษีป้าย หรือเมื่อพนักงานเจ้าหน้าที่ไม่อาจหาตัวเจ้าของป้ายนั้นได้ให้ถือว่าผู้ครอบครองป้ายนั้นเป็นผู้เสียภาษีป้ายถ้าไม่อาจหาตัวผู้ครอบครองป้ายนั้นได้ให้ถือว่าเจ้าของหรือผู้ครอบครองอาคารหรือที่ดินที่ป้ายตั้งอยู่เป็นผู้เสียป้าย

**การยื่นแบบแสดงรายการภาษีป้าย**

* เจ้าของหรือผู้ครอบครองป้ายยื่นแบบแสดงรายการภาษีป้าย (ภ.ป.1) ภายในเดือนมีนาคมของทุกปี
* ผู้ใดติดตั้งป้ายหลังเดือนมีนาคมหรือติดตั้งป้ายใหม่แทนป้ายเดิมหรือเปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายอันเป็นเหตุให้ต้องเสียภาษีเพิ่มขึ้นให้ยื่นแบบแสดงรายการภาษีป้ายใหม่ภายใน 15 วัน นับตั้งแต่วันที่ติดตั้งหรือเปลี่ยนแปลงแก้ไข
* ในกรณีที่มีการโอนย้าย (เปลี่ยนเจ้าของ) ให้ผู้รับโอนแจ้งการรับโอนเป็นหนังสือต่อเจ้าหน้าที่ประเมินขององค์การบริหารส่วนตำบลสำโรง อำเภอหนองสองห้อง จังหวัดขอนแก่น  ภายใน 30 วัน นับตั้งแต่วันรับโอน

**เอกสารการยื่นแบบ**

**กรณีป้ายใหม่** ให้เจ้าของป้ายยื่นแบบเสียภาษี พร้อมสำเนาหลักฐานและลงลายมือชื่อรับรองความถูกต้อง ได้แก่

- ใบอนุญาตติดตั้งป้าย,ใบเสร็จรับเงินค่าทำป้าย

- สำเนาทะเบียนบ้าน

- สำเนาบัตรประจำตัวประชาชน  
 **กรณีป้ายเก่า** ให้เจ้าของป้ายยื่นแบบเสียภาษีป้าย (ภ.ป.1) พร้อมใบเสร็จรับเงินการเสียภาษีครั้งสุดท้าย

**การชำระภาษีป้าย**

* ผู้เสียภาษีต้องมาชำระเงินค่าภาษีป้ายภายใน 15 วัน นับแต่วันได้แจ้งการประเมินมิฉะนั้นต้องเสียเงินเพิ่ม

**อัตราค่าภาษี**    
 การคำนวณพื้นที่ป้ายให้ ส่วนกว้างที่สุด คูณด้วยส่วนยาวที่สุด เป็นขอบเขตของป้าย ถ้าเป็นป้ายไม่มีขอบเขตกำหนดได้ให้ถือเอาตัวอักษร ภาพหรือเครื่องหมายที่อยู่ริมสุดเป็นขอบเขตสำหรับ กำหนดส่วนที่กว้างที่สุดและยาวที่สุด คำนวณเป็นตารางเซนติเมตร ตามกฎกระทรวงอัตราภาษีป้าย ดังนี้

|  |  |  |  |
| --- | --- | --- | --- |
| **ลำดับที่** | **ประเภทป้าย** | **ลักษณะเฉพาะป้าย** | **อัตราภาษีป้าย**  **ต่อ 500 ตร.ซม.** |
| 1 | **ประเภท 1**  ภาษาไทยล้วน | (ก) ป้ายที่มีข้อความเคลื่อนที่ได้/เปลี่ยนข้อความอื่นได้ | 10 บาท |
| (ข) ป้ายนอกจาก (ก) | 5 บาท |
| 2 | **ประเภท 2**  อักษรไทยปนกับ  อักษรต่างประเทศ/  รูปภาพ/เครื่องหมาย | (ก) ป้ายที่มีข้อความ เครื่องหมายหรือภาพเคลื่อนที่หรือเปลี่ยนข้อความเครื่องหมายหรือภาพอื่นได้ | 52 บาท |
| (ข) ป้ายนอกจาก (ก) | 26 บาท |
| 3 | **ประเภท 3**  ไม่มีอักษรไทยไม่ว่าจะภาพหรือเครื่องหมายใดๆ/อักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ | (ก)ป้ายที่มีข้อความเครื่องหมาย หรือภาพเคลื่อนที่ หรือเปลี่ยนข้อความเครื่องหมาย หรือภาพอื่นได้ | 52 บาท |
| (ข) ป้ายนอกจาก (ก) | 50 บาท |

**หมายเหตุ** เมื่อคำนวณพื้นที่ของป้ายแล้วถ้ามีอัตราที่ต้องเสียภาษีต่ำกว่าป้ายละ 200.- บาท ให้เสียภาษีป้ายละ 200.- บาท  
      **กรณีป้ายที่ติดตั้งปีแรก** คิดภาษีเป็นรายงวด งวดละ 3 เดือน  
 - งวดที่ 1 เริ่มตั้งแต่เดือน   มกราคม  -  มีนาคม คิดภาษี  100 %  
            - งวดที่ 2 เริ่มตั้งแต่เดือน   เมษายน  -  มิถุนายน    คิดภาษี  75 %  
            - งวดที่ 3 เริ่มตั้งแต่เดือน  กรกฎาคม  -  กันยายน คิดภาษี  50 %  
            - งวดที่ 4 เริ่มตั้งแต่เดือน   ตุลาคม  - ธันวาคม คิดภาษี  25 %

**ค่าปรับ**

1. ไม่ยื่นแบบแสดงรายการภาษีป้ายภายในเวลาที่กำหนดให้เสียเงิน **เพิ่มร้อยละสิบของจำนวนเงินที่ต้องเสียภาษีป้าย** เว้นแต่กรณีที่เจ้าของป้ายก่อนที่พนักงานเจ้าหน้าที่จะได้แจ้งให้ทราบถึงการละเว้นนั้น ให้เสียเงิน **เพิ่มร้อยละห้าของจำนวนเงินที่ต้องเสียภาษี**

2. ยื่นแบบแสดงรายการภาษีป้ายโดยไม่ถูกต้อง ทำให้จำนวนเงินที่จะต้องเสียภาษีลดน้อยลง ให้เสียเงิน **เพิ่มร้อยละสิบของภาษีป้ายที่ประเมินเพิ่มเติม**

      3. ไม่ชำระภาษีป้ายในเวลาที่กำหนดให้เสียเงิน **เพิ่มร้อยละสองต่อเดือนของจำนวนเงินที่ต้องเสียภาษีป้าย** เศษของเดือนให้นับเป็นหนึ่งเดือน

**บทกำหนดโทษ**

* .  ผู้ใดรู้แล้ว หรือจงใจแจ้งข้อความอันเป็นเท็จให้ถ้อยคำเท็จตอบคำถามด้วยถ้อยคำอันเป็นเท็จหรือหาพยานหลักฐานเท็จมาแสดงเพื่อหลีกเลี่ยง หรือพยายามหลีกเลี่ยงการเสียภาษีป้าย ต้องระวางโทษจำคุกไม่เกินหนึ่งปีหรือปรับไม่เกินห้าพันบาทถึงห้าหมื่นบาท หรือ **ทั้งจำทั้งปรับ-ผู้ใดจงใจไม่ยื่นแบบแสดงรายการภาษีป้ายต้องระวางโทษปรับตั้งแต่ห้าพันบาทถึงห้าหมื่นบาท**
* ผู้ใดไม่ปฏิบัติดังนี้ คือ ป้ายที่ติดตั้งต่ออสังหาริมทรัพย์ของบุคคลอื่น และมีพื้นที่เกินสองตารางเมตรต้องมีชื่อและที่อยู่ของป้ายเป็นอักษรไทยชัดเจนที่มุมขวาด้านล่างของป้าย **ต้องระวางโทษปรับวันละหนึ่งร้อยบาท** เรียงรายวันตลอดระยะเวลาที่กำหนดความผิด
* หรือไม่แสดงการเสียภาษีป้าย(ให้ผู้มีหน้าที่เสียภาษีป้ายแสดงหลักฐานการเสียภาษีป้ายไว้ ณ ที่เปิดเผยในสถานที่ประกอบการค้า) ต้องระวางโทษปรับตั้งแต่หนึ่งพันบาทถึงหนึ่งหมื่นบาท

**ท้องถิ่นดี ภาษีช่วย**

**ท้องถิ่นสวย ภาษีสร้าง**

เสียภาษีตามกำหนด ท่านจะหมดความกังวล







**องค์การบริหารส่วนตำบลสำโรง**

**อำเภอหนองสองห้อง จังหวัดขอนแก่น**

**โทร. 043-040-216**